open-index/open-wikipedia-markdown huggingface dataset:
Σβιατοσλάβ Β΄ του Κιέβου

Ο  **Σβιατοσλάβ Β΄ Ιζιασλάβιτς**, ρωσικά: Святослав II Ярославич (1027 - 27 Δεκεμβρίου 1077) από τον Οίκο των Ρουρικιδών-Τσέρνιγοβ ήταν πρίγκιπας του Βλαντίμιρ (π. 1040-54), του Τσέρνιγοβ (1054-77) και μεγάλος πρίγκιπας του Κιέβου (1073-77).

## Βιογραφία
Ήταν γιος του Γιαροσλάβ Α΄ του Σοφού, πρίγκιπα του Νόβγκοροντ και της Ίνγκεγκερντ των Μούνσο, κόρης του Όλαφ Σκότκονουνγκ της Σουηδίας. Βαπτίστηκε Νικόλας.

Όσο ζούσε ο πατέρας του, κυβερνούσε το πριγκιπάτο του Βλαντίμιρ στη Βολινία (π. 1040-54). Ο Γιαροσλάβ Α΄ με τη διαθήκη του διαίρεσε τη χώρα των Ρώσων του Κιέβου στους πέντε γιούς του. Ο Σβιατοσλάβ Β΄ μαζί με τους αδελφούς του  Ιζιασλάβ Α΄ του Κιέβου και Βσέβολοντ Α΄ του Κιέβου απετέλεσαν μία *τριανδρία* πριγκίπων, που επέβλεπε τις υποθέσεις των Ρώσων ως το 1072. Οι τρεις τους πολέμησαν από κοινού εναντίον των εχθρών τους, όπως των νομάδων Ογκούζων Τούρκων, αλλά και εναντίον συγγενών τους, όπως του Βσεσλάβ του Πολότσκ (γιου του εξαδέλφου τους). Οι Κουμάνοι νίκησαν τους τρεις αδελφούς το φθινόπωρο του 1068· πάντως ο Σβιατοσλάβ Β΄ έδιωξε μία ομάδα Κουμάνων, που λεηλατούσαν το πριγκιπάτο του.

Η τριανδρία διερράγη, όταν ο Σβιατοσλάβ Β΄, υποστηριζόμενος από τον νεότερο αδελφό του Βσέβολοντ Α΄, εκθρόνισε τον μεγαλύτερο αδελφό του Ιζιασλάβ Α΄ το 1073. Ανέθεσε τη σύνταξη δύο (τουλάχιστον) θεολογικών έργων· κατά τα άλλα η σύντομη ηγεμονία του ήταν ομαλή.

## Οικογένεια
Νυμφεύτηκε μεταξύ των ετών 1043-47 (κατά τον ιστορικό Μαρτίν Ντίμνικ) την Κιλικίγια/Καικιλία (σύμφωνα με το *Συνοδικό Λιουμπέτσκι*). Μία ζωγραφική στο Ιζμπόρνικ του 1073 τον παριστά με τη σύζυγό του και πέντε τέκνα:
* Βυσεσλάβα π. 1047-μετά το 1089, παντρεύτηκε τον Μπολέσλαφ Β΄ των Πιαστ τον *Γενναιόδωρο*, δούκα, μετά βασιλιά, της Πολωνίας.
* Γκλεμπ π. 1052-1078, πρίγκιπας του Νόβγκοροντ, Τμουταρακάν, Κιέβου.
* Ολέγκ Α΄ π. 1052-1115, πρίγκιπας του Τσέρνιγοβ. 
* Νταβίντ απεβ. 1123, πρίγκιπας του Μουρόμ, Τσέρνιγοβ.
* Ρόμαν π. 1052-1079, πρίγκιπας του Τμουταρακάν.

Φαίνεται πως έκανε δεύτερο γάμο με την Όντα, αδελφή του Μπούρχαρτ κοσμήτορα του Τρηρ (σύμφωνα με τους Γερμανούς χρονικογράφους), περί το 1065. Ήταν κόρη του Λοθαρίου-Ούντο Α΄ μαργράβου του Νόρντμαρκ και συγγενής του Ερρίκου Γ΄ των Σαλίων βασιλιά της Γερμανίας. Τέκνο τους ήταν ο:
* Γιαροσλάβ, πρίγκιπας του Μουρόμ και του Τσέρνιγοβ.
Όταν απεβίωσε ο Σβιετοσλάβ Α΄, η Όλγα και ο γιος της μετακόμισαν στη Γερμανία.

## Πηγές
**The Russian Primary Chronicle: Laurentian Text* (Translated and edited by Samuel Hazzard Cross and Olgerd P. Sherbowitz-Wetzor) (1953). Medieval Academy of America. .
*"The Narrative, Passion, and Encomium of Boris and Gleb" In Kantor, Marvin (1983). *Medieval Slavic Lives of Saints and Princes*. University of Michigan. .

## Παραπομπές


Κατηγορία:Ρουρικίδες
Κατηγορία:Χριστιανοί μονάρχες
Γκλεμπ Σβιατοσλάβιτς

Ο **Γκλεμπ Σβιατοσλάβιτς**, ρωσικά: Глеб Святославич (p. 1052 - 30 Μαΐου 1078) από τον Οίκο των Ρουρικιδών-Τσέρνιγοβ ήταν πρίγκιπας τού Τμουταρακάν (1064, 65, 67-68)) και τού Νόβγκοροντ (1068-78).

## Βιογραφία
Ήταν γιος τού Σβιατοσλάβ Α΄ πρίγκιπα τού Τσέρνιγοβ, Βλαντίμιρ, Κιέβου και της Κιλικίγιας (Καικιλίας).

Κυβέρνησε το Τμουταρακάν υπό την πλήρη εξουσία τού πατέρα του· εκτοπίστηκε δις από τον εξάδελφό του Ροστισλάβ του Τμουταρακάν. Ο πατέρας του τον όρισε πρίγκιπα τού Νόβγκοροντ το διάστημα 1067-68. Κατέστειλε μία εξέγερση, που υποκινήθηκε από έναν «μάγο» εναντίον τού επισκόπου της πόλης. Αργότερα εκτοπίστηκε από εκεί και σκοτώθηκε από τους Εσθονούς (Τσουντ). Το *Πρώτο Ρωσικό Χρονικό* γράφει ότι, "ήταν ευγενής στους πένητες, φιλόξενος στους ξένους, ζηλωτής προς την Εκκλησία, θερμός στην πίστη, ειρηνικός και ευπαρουσίαστος".

## Πηγές

*
*
*
*

## Εξωτερικοί σύνδεσμοι
* 

Κατηγορία:Ρουρικίδες
Πρόεδρος του Μεξικού

Ο **Πρόεδρος του Μεξικού** (), επίσημα γνωστός ως **Πρόεδρος των Ηνωμένων Πολιτειών του Μεξικού** (), είναι ο αρχηγός του κράτους και της κυβέρνησης του Μεξικού. Βάσει του Συντάγματος, ο πρόεδρος ηγείται των Μεξικανικών ενόπλων δυνάμεων. Από την 1η Οκτωβρίου 2024 Πρόεδρος είναι η Κλαούντια Σέινμπαουμ, η πρώτη γυναίκα πρόεδρος στη χώρα, μετά την νίκη της στις μεξικανικές προεδρικές εκλογές του 2024.

Επί του παρόντος, το αξίωμα του Προέδρου θεωρείται επαναστατικό, καθώς οι αρμοδιότητες της θέσης προέρχονται από το Επαναστατικό Σύνταγμα του 1917. Άλλη μια κληρονομιά της Επανάστασης είναι η απαγόρευση . Οι Μεξικανοί Πρόεδροι περιορίζονται σε μία μόνο εξαετή θητεία, που ονομάζεται *sexenio. *Κανένας που κατέχει ή κατείχε τη θέση στο παρελθόν, ακόμη και σε υπηρεσιακή βάση, δεν έχει το δικαίωμα να θέσει υποψηφιότητα εκ νέου. Το σύνταγμα και το γραφείο του Προέδρου παρακολουθεί στενά το προεδρικό σύστημα διακυβέρνησης.

## Προϋποθέσεις
* Είναι πολίτης του Μεξικού από γεννήσεως ("*mexicano por nacimiento*") και είναι σε θέση να ασκήσει πλήρως τα δικαιώματα ιθαγένειας, με τουλάχιστον ένα γονέα που είναι γεννημένος πολίτης του Μεξικού.
* Είναι κάτοικος του Μεξικού για τουλάχιστον είκοσι (20) χρόνια.
* Είναι τριάντα πέντε ετών ή άνω κατά τη στιγμή των εκλογών.
* Είναι κάτοικος του Μεξικού για ένα ολόκληρο το έτος πριν  τις εκλογές (με δικαίωμα απουσίας 30 ημερών ή λιγότερων).
* Δεν είναι επισήμως ιερέας οποιοσδήποτε εκκλησίας ή θρησκευτικής αρχής.
* Δεν ήταν σε ενεργό στρατιωτική υπηρεσία για τουλάχιστον έξι μήνες πριν τις εκλογές.
* Δεν κατείχε το αξίωμα του υπουργού, υφυπουργού εισαγγελέα, κυβερνήτη Πολιτείας, ή επικεφαλής της κυβέρνησης της Πόλης του Μεξικού, για τουλάχιστον έξι μήνες πριν τις εκλογές.
* Δεν έχει διατελέσει  Πρόεδρος στο παρελθόν ακόμα και  προσωρινά.

## Δείτε επίσης
*Κατάλογος προέδρων του Μεξικού

## Παραπομπές


## Εξωτερικοί σύνδεσμοι
*
Ρόμαν Σβιατοσλάβιτς

Ο **Ρόμαν Σβιατοσλάβιτς** ο *ωραίος*, ρωσικά: Роман Святославич Красивый [προφ. κράσιβι] (π. 1052 - 2 Αυγούστου 1079) από τον Οίκο των Ρουρικιδών-Τσέρνιγοβ ήταν πρίγκιπας του Τμουταρακάν (1073-79). Οι πρότεροι σύμμαχοί του Κουμάνοι, μετά την αποτυχημένη εκστρατεία μαζί του εναντίον τού θείου του Βσέβολοντ Α΄ του Κιέβου, τον σκότωσαν.

## Βιογραφία
Ήταν γιος τού Σβιατοσλάβ Β΄ πρίγκιπα τού Τσέρνιγοβ, Βλαντίμιρ, Κιέβου και της Κιλικίγιας (Καικιλίας). Το αρχικό όνομά του ήταν Μπόρις από τον θείο τού πατέρα του άγιο Μπόρις και βαπτίσθηκε Ρόμαν.

Σύμφωνα με τον ιστορικό Μάρτιν Ντίμνικ, διαδέχθηκε τον αδελφό του Ολέγκ Α΄ του Τσέρνιγοβ, ο οποίος μετακινήθηκε στο Βλαντίμιρ, όταν ο πατέρας τους έγινε μεγάλος πρίγκιπας τού Κιέβου το 1073. Δεν τον αναφέρουν οι πηγές ακόμη ως ηγεμόνα τού Τμουταρακάν.

Δεν αναφέρεται από πηγές ότι νυμφεύτηκε ή ότι είχε απογόνους. Η *έκθεση των εκστρατειών τού Ιγκόρ* τον αναφέρει ως "τον όμορφο Ρόμαν, γιο τού Σβιατοσλάβ".

## Πηγές
*"The Lay of Igor's Campaign" In *Medieval Russia's Epics, Chronicles, and Tales: Revised and Enlarged edition* (Edited by Serge A. Zenkkovsky) (1974). Penguin Books. pp.&nbsp;167–192. .
**The Russian Primary Chronicle: Laurentian Text* (Translated and edited by Samuel Hazzard Cross and Olgerd P. Sherbowitz-Wetzor) (1953). Medieval Academy of America. .



Κατηγορία:Ρουρικίδες
Ολέγκ Α΄ του Τσέρνιγοβ

Ο **Ολέγκ Α΄ Σβιατοσλάβιτς**, ρωσικά: Олег Святославич; (π. 1052 - Αύγουστος 1115) από τον Οίκο των Ρουρικιδών-Τσέρνιγοβ ήταν πρίγκιπας τού Νόβγκοροντ-Σεβέρσκι (1097-1115). Οι αμφιλεγόμενες περιπέτειές του πυροδότησαν πολιτικές αναταραχές στους Ρώσους τού Κιέβου στην αλλαγή του 11ου προς τον 12ο αι.

## Βιογραφία
Ήταν γιος τού Σβιατοσλάβ Β΄ πρίγκιπα τού Τσέρνιγοβ, Βλάντιμιρ & Κιέβου και της Κιλικίγιας (Καικιλίας). Έλαβε το όνομα τού μεγάλου θείου του και βαπτίσθηκε Μιχαήλ.

Ο ιστορικός Μαρτίν Ντίμνικ γράφει, ότι μάλλον διαδέχθηκε τον αδελφό του Γκλεμπ στο Τμουταρακάν, αφότου ο πατέρας τους όρισε τον Γκλεμπ πρίγκιπα τού Νόβγοροντ π. το 1068. Ο πατέρας του και ο θείος του Βσέβολοντ Α΄ έκαναν συμμαχία εναντίον τού μεγαλύτερου αδελφού τους Ιζιασλάβ Α΄ μεγάλου πρίγκιπα τού Κιέβου και τον εκθρόνισαν στις 22 Μαρτίου τού 1073. Κατά τον Μ. Ντίμνικ, ο Ολέγκ έλαβε το Βλαντίμιρ, όταν ο πατέρας του διαδέχθηκε τον αδελφό αυτού Ιζιασλάβ Α΄. Σύντομα ο Ολέγκ έγινε στενός φίλος με τον Βλαντίμιρ Β΄ Μονομάχο, γιο τού Βσέβολοντ Α΄. Ο Μονομάχος γράφει στις *Οδηγίες* του, ότι ο Ολέγκ ήταν ο ανάδοχος τού γιου του Μστισλάβ Α΄. Τα δύο εξαδέλφια διοίκησαν το στρατό, που έστειλε ο Σβιατοσλάβ Β΄ για να συνδράμει τον Μπολεσλάβ Β΄ της Πολωνίας στη Βοημία το 1076, όπως αναφέρει το *Πρώτο Ρωσικό Χρονικό*.

## Οικογένεια
Νυμφεύτηκε πρώτα τη Θεοφανία Μουζαλώνων και έπειτα τη Μαρία των Ρουρικιδών, κόρη τού Γιούρι τού *μακρόχειρος* (dolgoruki) πρίγκιπα τού Βλαντίμιρ & Κιέβου. Είχε τέκνα:
* Βσέβολοντ Β΄ απεβ. 1146, πρίγκιπας τού Τσέρνιγοβ & Κιέβου.
* Ιγκόρ Β΄ 1απεβ. 1147, μεγάλος πρίγκιπας τού Κιέβου.
* Μαρία.
* Γκλεμπ.
* Σβιατοσλάβ απεβ. 1164, πρίγκιπας τού Νόβγκοροντ, Τσέρνιγοβ, κά.

## Πηγές
*
*
*
*
**The Russian Primary Chronicle: Laurentian Text* (Translated and edited by Samuel Hazzard Cross and Olgerd P. Sherbowitz-Wetzor) (1953). Medieval Academy of America. .
*



Κατηγορία:Ρουρικίδες
Γλώσσες του Νεπάλ

μικρογραφία|Εθνοτικός χάρτης του Νεπάλ
Η εθνική απογραφή του Νεπάλ το 2011 καταγράφει 123 γλώσσες οι οποίες ομιλούνται ως μητρική του γλώσσα (πρώτη γλώσσα) στο Νεπάλ. Οι περισσότερες ανήκουν στις γλωσσικές οικογένειες των Ινδοάριων και Σινοθιβετικών γλωσσών.

Η επίσημη γλώσσα του Νεπάλ είναι η Νεπαλική, πρώην γνωστή ως Χασκούρα και Γκορχαλί. Σύμφωνα με την εθνική απογραφή του 2011, το ποσοστό του Νεπαλόφωνου πληθυσμού είναι περίπου 44.6%. Η Μαϊθίλι είναι η δεύτερη μεγαλύτερη γλώσσα του Νεπάλ και σύμφωνα με την Απογραφή του 2011, το ποσοστό των Μαϊθίλ είναι 11.57%.

Οι περισσότερες από τις γλώσσες γράφονται με το αλφάβητο Ντεβαναγκάρι συμπεριλαμβανομένων των αυτοχθόνων γλωσσών.

## Ταξινόμηση
Τα τρία τέταρτα των 123 γλωσσών του Νεπάλ ανήκουν στην Θιβετοβιρμανική γλωσσική οικογένεια, συμπεριλαμβανομένης της Νεπαλμπάσα (Νέβα) (η αρχική γλώσσα της Κατμαντού), την Λίμπου, την Ταμάνγκ, την Μαγκάρ, την Γκουρούνγκ και διάφορες γλώσσες Σουνουβάρ και Ράι.

Ωστόσο, η επίσημη και αριθμητικά πιο σημαντική γλώσσα, η Νεπαλική, ανήκει στον Ινδοάριο κλάδο της ινδοευρωπαϊκής οικογένειας, και έτσι οι Ινδικές γλώσσες αποτελούν το 79% του πληθυσμού ενώ οι Θιβετοβιρμανικές είναι 18%, αν και οι περισσότερες γλώσσες και των δύο οικογενειών ομιλούνται από μικρό αριθμό ατόμων.

Ο μικρός μειωνόμενος αριθμός των Δραβιδικών γλωσσών εκπροσωπούνται από την Κουρούχ, και οι γλώσσες Μούντα της Αυστροασιατικής οικογένειας εκπροσωπούνται από τις γλώσσες Σαντάλι και Μουντάρι.

Οι αυτόχθονες γλώσσες του Νεπάλ, που προηγήθηκαν της εισροής των Ινδικών, των Θιβετοβιρμανικών και άλλων οικογενειών γλωσσών επιβιώνουν μόλις μετά βίας, όπως π.χ. η γλώσσα Κουσούντα.

Το Νεπάλ έχει επίσης αρκετές αυτόχθονες νοηματικές γλώσσες χωρών, όπως τη Νοηματική Γλώσσα Τζανκότ, τη Νοηματική Γλώσσα Τζούμλα, και τη Νοηματική Γλώσσα Τζάντρουκ, εκτός από τη Νεπαλική Νοηματική Γλώσσα που έχει σχεδιαστεί για εθνική χρήση.

## Σύνταγμα
Το μέρος 1 του Συντάγματος του Νεπάλ του 2015 (2072 Β. Σ.) περιέχει τις παρακάτω διατάξεις για τις γλώσσες του Νεπάλ:

* Άρθρο 6: Όλες οι μητρικές γλώσσες που ομιλούνται στο Νεπάλ είναι Εθνικές γλώσσες του Νεπάλ.
* Άρθρο 7α: Η Νεπαλική γλώσσα στο αλφάβητο Ντεβαναγκάρι χρησιμοποιείται για το έργο της κυβέρνησης του Νεπάλ. (Οι αυτόχθονες γλώσσες, επίσης πρέπει να είναι γραμμένες με το Ντεβανάγκαρι).
* Άρθρο 7β: Εκτός από τη νεπαλική γλώσσα, οι επαρχίες μπορούν να επιλέξουν μία ή περισσότερες άλλες γλώσσες που ομιλούνται από τη πλειοψηφία του πληθυσμού της επαρχίας για το έργο της κυβέρνησης.

## Γλώσσες στο Νεπάλ ανά αριθμό μητρικών ομιλητών
(Τα ποσοστά έχουν προστεθεί για να φτάσουν το 100%.)

## Δείτε επίσης

* Εθνοτικές ομάδες στο Νεπάλ

## Παραπομπές



Κατηγορία:Πολιτισμός του Νεπάλ
Ιχθύαση αρλεκίνου

Η **[[ιχθύαση]] αρλεκίνου** (και *ιχθύαση harlequin* ή *συγγενής αυτοσωμική υπολειπόμενη ιχθύαση*) είναι μία γενετική ανωμαλία η οποία προκαλεί μεγάλη πύκνωση σχεδόν σε όλο το δέρμα του σώματος, από τη στιγμή της γέννησης. Το δέρμα δημιουργεί μεγάλα ακαθόριστου τύπου σχήματα, τα οποία χωρίζονται μεταξύ τους, από βαθιές ρωγμές. Αυτό, κατ'επέκταση, επηρεάζει και και το μέγεθος των βλεφάρων, της μύτης, του στόματος και των αυτιών, ενώ και η κίνηση χεριών και ποδιών περιορίζεται. Η περιορισμένη κίνηση του θώρακα, μπορεί να προκαλέσει και δυσκολία στην αναπνοή, σε κάποιες περιπτώσεις. Μερικές άλλες επιπλοκές που μπορεί να παρουσιαστούν είναι λοιμώξεις στο δέρμα, αφυδάτωση, καθώς και προβλήματα με τη θερμοκρασία του σώματος. 

Η ιχθύαση αρλεκίνου σχετίζεται με μια μετάλλαξη σε ένα γονίδιο που αφορά την παραγωγή της πρωτεΐνης ABCA12, που κληρονομήθηκε σε γονιό του πάσχοντος από κάποιον πρόγονό του. Η διάγνωση αρχικά βασίζεται στην εξωτερική εμφάνιση του βρέφους αμέσως μετά τη γέννα του, ενώ αργότερα γίνονται και γενετικά τεστ. Η αμνιοκέντηση και ο υπέρηχος μπορούν να βοηθήσουν στη διάγνωση πριν τη γέννα. 

Έως τώρα δεν υπάρχει θεραπεία για τη εν λόγω νόσο. Ήδη από τα πρώτα χρόνια του πάσχοντος, αρχίζει η συνεχής υποστηρικτική φροντίδα. Αυτή μπορεί να περιλαμβάνει ενυδατική κρέμα, αντιβιοτικά, etretinate ή ρετινοειδή. Περίπου επηρεάζει 1 στις 300.000 γέννες.  Και τα δύο τα φύλα έχουν εξίσου ίδιες πιθανότητες να νοσήσουν. Τα μακροπρόθεσμα προβλήματα που δημιουργεί η νόσος είναι συνηθισμένα. Σε πολλές περιπτώσεις, επάνω στον πρώτο μήνα της νόσου, το βρέφος πεθαίνει. Η πάθηση αυτή πρώτα καταχωρήθηκε το 1750. 

## Παραπομπές


## Εξωτερικοί σύνδεσμοι
* Πληροφορίες από το Εθνικό Ινστιτούτο Υγείας Ηνωμένων Πολιτειών

Κατηγορία:Σπάνιες ασθένειες
Κατηγορία:Αυτοσωμικές υπολειπόμενες διαταραχές
Βσέβολοντ Β΄ του Κιέβου

Ο **Βσέβολοντ Β΄ Ολεγκόβιτς**, ρωσικά: Всеволод II Ольгович (απεβ. 1 Αυγούστου 1146) από τον Οίκο των Ρουρικιδών-Τσέρνιγοβ ήταν πρίγκιπας του Τσέρνιγοβ (1127-39) και μεγάλος πρίγκιπας τού Κιέβου (1139-46).

## Βιογραφία
Ήταν γιος τού Ολέγ Α΄ πρίγκιπα τού Τσέρνιγοβ & Νόβγκοροντ-Σερεβίνσκι και της Θεοφανούς των Μουζαλώνων από την Κωνσταντινούπολη.

Αν και είχε δύο γιους επέλεξε ως διάδοχό του τον αδελφό του Ιγκορ και έλαβε υποσχέσεις από τους υποηκόους του, ότι θα τον αποδεχθούν ως κληρονόμο του. Σύμφωνα με ένα χρονικό, τους έβαλε να φιλήσουν τον Τίμιο Σταυρό και να ορκιστούν πίστη στον Ιγκόρ. Λίγο πριν αποβιώσει, έγινε μοναχός με το όνομα Γαβριήλ. Οι υπήκοοί του τελικά δεν θέλησαν να κρατήσουν το λόγο τους.

## Οικογένεια
Νυμφεύτηκε τη 2η εξαδέλφη του Μαρία των Ρουρικιδών, κόρη τού Μστισλάβ Α΄ μεγάλου πρίγκιπα τού Κιέβου και είχε τέκνα:
* Σβιατοσλάβ Γ΄ απεβ. 1194, μεγάλος πρίγκιπας του Κιέβου.
* Γιαροσλάβ Β΄ 1139-1198, πρίγκιπας του Ροπέσκ, Σταρόμπουβ, Τσέρνιγοβ.
* Ζβενισλάβα, παντρεύτηκε τον Μπολεσλάβ Α΄ των Πιαστ δούκα του Βρόκλαβ.

## Πηγές
* Dimnik, Martin. The Dynasty of Chernigov, 1146-1246, 2003
* Рыжов К. В. Всеволод II Ольгович // Все монархи мира. Россия. — М.: Вече, 1998. — ISBN 5-7838-0268-9
* Хмыров М. Д. Всеволод II Ольгович // Алфавитно-справочный перечень государей русских и замечательнейших особ их крови. — СПб.: Тип. А. Бенке, 1870. — С. 24—25.

## Παραπομπές


Κατηγορία:Ρουρικίδες
Σβιατοσλάβ Γ΄ του Κιέβου

Ο **Σβιατοσλάβ Γ΄ Βσεβολοντόβιτς**, ρωσικά: Святослав III Всеволодич (απεβ. 1194) από τον Οίκο των Ρουρικιδών-Τσέρνιγοβ ήταν πρίγκιπας τού Τούροβ (1142-54), τού Βλαντίμιρ & Βολίν (1141-46), τού Πινσκ (1154), τού Νόβγκοροντ-Σερεβίνσκι (1157-64), τού Τσέρνιγοβ (1164-77) και μεγάλος πρίκγιπας τού Κιέβου (1174, 77-80, 82-94).

## Βιογραφία
Ήταν γιος τού Βσέβολοντ Β΄ πρίγκιπα τού Τσένιγκοβ & μεγάλου πρίγκιπα τού Κιέβου και της Θεοφανούς των Μουζαλώνων από την Κωνσταντινούπολη.

Διαδέχθηκε τον αδελφό του Γιαροσλάβ Β΄ μεγάλο πρίγκιπα τού Κιέβου στον θρόνο και κυβέρνησε το Κίεβο μαζί με τον Ρούρικ Ροστισλάβιτς (γιο τού 3ου εξαδέλφου του), ώσπου απεβίωσε.

## Οικογένεια
Νυμφεύτηκε τη Μαρία Βασίλκοβνα τού Πολότσκ και είχε τέκνα:
* Βσέβολοντ Δ΄ ο *ερυθρός* απεβ. 1212, πρίγκιπας τού Τσέρνιγοβ, Μπέλγκοροντ, Κιέβου.

## Πηγές
* *Dimnik, Martin.* The Dynasty of Chernigov, 1146-1246, 2003
* *Рыжов К. В.* Всеволод II Ольгович  // Все монархи мира. Россия. — М.: Вече, 1998. — 
* *Хмыров М. Д.* Всеволод II Ольгович // Алфавитно-справочный перечень государей русских и замечательнейших особ их крови. — СПб.: Тип. А. Бенке, 1870. — С. 24—25.



Κατηγορία:Ρουρικίδες
Θιβετιανά Χαμς

Τα **Θιβετιανά Χαμς** () είναι η Θιβετιανή γλώσσα που χρησιμοποιείται από την πλειονότητα των ανθρώπων στο Χαμ, το οποίο τώρα χωρίζεται ανάμεσα στο ανατολικό τμήμα της Αυτόνομης Περιφέρειας του Θιβέτ, το νότιο τμήμα του Τσινγκχάι, το δυτικό τμήμα του Σετσουάν, και το βορειοδυτικό τμήμα του Γιουνάν στη Κίνα. Είναι μία από τις πέντε κύριες ομιλούμενες Θιβετικές γλώσσες. Οι άλλες τέσσερις είναι η Κεντρική Θιβετιανή γλώσσα, η Άμντο, η Λαντάχι και η Ντζόνγκχα. Αυτές οι Θιβετιανές γλώσσες μοιράζονται το ίδιο αλφάβητο, αλλά η προφορά, λεξιλόγιο και γραμματική είναι διαφορετικές. Οι διαφορές αυτές μπορεί να έχουν προκύψει λόγω της γεωγραφικής απομόνωσης των περιοχών του Θιβέτ. Τα Θιβετιανά Χαμς χρησιμοποιείται παράλληλα με τα Πρότυπα Θιβετιανά και τα Θιβετιανά του Άμντο στην μετάδοση των Θιβετιανών Χαμς, και δεν είναι αμοιβαία κατανοητή με άλλες Θιβετικές γλώσσες.

Σαν τα Κεντρικά Θιβετιανά, τα Θιβετιανά Χαμς είναι μια τονική γλώσσα.

Τα Θιβετιανά Χαμς επίσης ομιλείται από περίπου 1.000 άτομα σε δύο θύλακες στο ανατολικό Μπουτάν, από απογόνους της ποιμαντικής κοινότητας βοσκής γιακ.

## Διάλεκτοι
Υπάρχουν πέντε διάλεκτοι στα Θιβετιανά Χαμς:

* **Κεντρικά Χαμς,** ομιλούνται στη κομητεία Ντεγκέ και το Τσάμντο
* **Νότια Χαμς**, ομιλείται στον Αυτόνομο Θιβετιανό Νομό Ντιτσίνγκ. Υπάρχουν αρκετές υποδιάλεκτοι λόγω της ορεινής μορφολογίας του εδάφους, καθώς και την επαφή με τις γειτονικές γλωσσικές κοινότητες για το εμπόριο.
***Βόρεια** ή **Βορειοανατολικά Χαμς**, ομιλούνται στην κομητεία Νανγκτσέν και τον Αυτόνομο Θιβετιανό Νομό Γιουσού
* **Ανατολικά Χαμς**, ομιλούνται στο Κανγκντίνγκ
* ***Χορ***, ή **Δυτικά Χαμς**, ομιλούνται στον νομό Ναγκτσού
* Η διάλεκτος Γκερζέ μερικές φορές θεωρείται ως **Δυτικά Χαμς**

Αυτές έχουν σχετικά χαμηλή αμοιβαία κατανόηση, αλλά είναι αρκετά κοντά και συνήθως θεωρούνται ως μια ενιαία γλώσσα. Οι Χάμπα και Τσέκου είναι οι πιο αποκλίνουσες, αλλά κατατάσσονται με τα Χαμς από τον Τουρνάντρ (2013). 

Πολλές άλλες γλώσσες ομιλούνται από τους Θιβετιανούς στην περιοχή Χαμς: η Θιβετιανή γλώσσα Ντονγκουάνγκ και οι γλώσσες Ργκιαλρόνγκ.

## Δείτε επίσης

* Πρότυπα Θιβέτ
*Γλώσσα Μπάλτι
* Γλώσσες του Μπουτάν

## Παραπομπές

## Εξωτερικοί σύνδεσμοι

* 
* A grammar of the Tibetan Dege (Sde dge) dialect (Introduction) - Häsler, Katrin Louise. 1999.
* The Tibetan Language School of Sichuan Province
* www.zangthal.co.uk Kham dialect notes
Κατηγορία:Γλώσσες του Μπουτάν
Κατηγορία:Γλώσσες της Κίνας
Κατηγορία:Θιβέτ
Εξάνθεια Λευκάδας

Η **Εξάνθεια** είναι ορεινό χωριό της Λευκάδας  στην Περιφερειακή Ενότητα Λευκάδας.

## Γεωγραφικά - ιστορικά στοιχεία
Η Εξάνθεια είναι κτισμένη στις βόρειες πλαγιές του όρους Ελάτη σε υψόμετρο 580 μέτρα και απέχει περίπου 20 χλμ. νοτιοδυτικά από την πόλη της Λευκάδας. Αναφέρεται από την βυζαντινή εποχή кαι είναι ένας από τoυς παλαιότερоυς στo νησί. Στo χωριό υπάρχоυν παλιές εкκλησίες, τα σπίτια του είναι πέτρινα, με παραδoσιακή αρχιτεκτονική кαι διακоσμημένα με ανoιχτό кαφέ πλακάкια.

Αναφέρεται επίσημα, μετά την Ένωση των Επτανήσων (1864), το 1866 στο ΦΕΚ 9Α - 28/01/1866 με την ονομασία Άνω Εξάνθεια να ορίζεται έδρα του δήμου Εξανθείας που το 1912 με το ΦΕΚ 261Α - 31/08/1912 μετατράπηκε σε κοινότητα. Το 1969 με το ΦΕΚ 147Α - 31/07/1969 μετονομάστηκε σε  Εξάνθεια. Σύμφωνα με το πρόγραμμα Καλλικράτης, αποτελεί την τοπική κοινότητα Εξάνθειας που ανήκει στη Δημοτική Ενότητα Σφακιωτών του Δήμου Λευκάδας και σύμφωνα με την απογραφή του 2011 έχει πληθυσμό 170 κατοίκους.

## Παραπομπές


Κατηγορία:Χωριά της περιφερειακής ενότητας Λευκάδας
Νταγκαπέλα

Η **Νταγκαπέλα** είναι οικισμός στο νότιο τμήμα του Μπουτάν. Βρίσκεται στην επαρχία Νταγκάνα, νοτιοανατολικά της πόλης Νταγκάνα. Στην απογραφή του 2005, είχε πληθυσμό 145 κατοίων.

## Αναφορές


## Βιβλιογραφία
* Armington, S. (2002) *Bhutan. * (2nd ed.) Melbourne: Lonely Planet.

Κατηγορία:Πόλεις του Μπουτάν
Μπουτανική νοηματική γλώσσα

Το Μπουτάν ρύθμισε το πρόγραμμα για κωφούς σε σχολείο ακούοντων στο Τιμπού γύρω στο 2000, και το πρώτο ειδικό σχολείο στο Πάρο εγκρίθηκε το 2013. Μέρος της κρατικής χρηματοδότησης για την εκπαίδευση των κωφών περιλαμβάνει την υπό ανάπτυξη **νοηματική γλώσσα του Μπουτάν** ως γλώσσα διδασκαλίας. Η ανάπτυξη περιλαμβάνει, τουλάχιστον, τη δημιουργία λεξιλογίου για τεχνικά θέματα, και να αποφασιστεί ποια περιφερειακά νοήματα θα χρησιμοποιηθούν όπου διαφέρουν. Δεν είναι σαφές αν υπάρχουν πολλαπλές νοηματικές γλώσσες στο Μπουτάν, ή απλώς τοπικές διαφορές στο λεξιλόγιο. Είναι άγνωστο εάν η Μπουτανική Νοηματική Γλώσσα σχετίζεται με την Ινδική ή Νεπαλική νοηματική γλώσσα.

## Παραπομπές


Νοηματικη
Κατηγορία:Νοηματικές γλώσσες
Ριχάρδος Γ'

Το όνομα **Ριχάρδος Γ΄** μπορεί να αναφέρεται σε κάποιο από τα παρακάτω.

## Πρόσωπα
* Ριχάρδος Γ΄ της Αγγλίας
* Ριχάρδος Γ΄ της Γκαέτα
* Ριχάρδος Γ΄ της Καπούης
* Ριχάρδος Γ΄ της Νορμανδίας

## Έργα
* Ριχάρδος ο Γ' (θεατρικό έργο)
* ''Ριχάρδος ο Γ''' (ταινία)
Βσέβολοντ Δ΄ του Κιέβου

O **Βσέβολοντ Δ΄ Σβιατοσλάβιτς** ο *ερυθρός*, ρωσικά: Вcеволод Святославич Чермный [προφ. τσέρμνιι] (απεβ. Αύγουστος 1212) από τον Οίκο των Ρουρικιδών-Τσέρνιγοβ ήταν πρίγκιπας τού Τσέρνιγοβ (1204-06/08), τού Μπέλγκοροντ (1205) και μεγάλος πρίγκιπας του Κιέβου (1203, 07, 08-12).

## Βιογραφία
Ήταν γιος τού Σβιατοσλάβ Β΄ πρίγκιπα του Τσέρνιγοβ & μεγάλου πρίγκιπα τού Κιέβου και της Μαρίας Βασιλίκοβας του Πολότσκ. Βαπτίστηκε Δανιήλ.

Ήταν από τους πιο επιτυχείς πρίγκιπες του κλάδου του Τσέρνιγοβ. Το *βαθμιδωτό σύστημα* διαδοχής των Ρώσων (Ανατολικών Σλάβων) όριζε διάδοχο, όχι τον μεγαλύτερο γιο, αλλά τον επόμενο αδελφό. Ήταν ο πρώτος που επεξέτεινε την κυριαρχία των Ρώσων από τη Γαλικία ως το Κίεβο και από το Περεγιασλάβλ ως το Τσέρνιγοβ. Αρχιτεκτονικά και άλλα στοιχεί υποδηλώνουν ότι είχε ξεκινήσει σχέδια για κτήρια στο Τσέρνιγοβ· το διάστημα 1211-14 έστειλε μία ομάδα τεχνιτών (artel) στην Πιάτνισα, όπου έκτισαν ναό της Αγίας Παρασκευής.

## Οικογένεια
Νυμφεύτηκε το 1178/79 τη Μαρία (Αναστασία) των Πιάστ, κόρη του Καζιμίρ Β΄ της Πολωνίας και είχε τέκνα:
* Μιχαήλ π. 1185-1246, πρίγκιπας του Τσέρνιγοβ, Νόβγκοροντ, Γαλικίας, του Κιέβου.
* Αγκάφια απεβ. 1238, σύζυγος του Γιούρι Β΄ πρίγκιπα τού Βλαντίμιρ (4ου εξαδέλφου του Βσέβολοντ Δ΄).
* Βέρα, παντρεύτηκε τον Μιχαήλ Βσεβολοντόβιτς του Προνσκ.

## Πηγές
* Dimnik, Martin: The Dynasty of Chernigov - 1146-1246; Cambridge University Press, 2003, Cambridge; ISBN 978-0-521-03981-9.

Κατηγορία:Ρουρικίδες
Κύτταρα Λέιντιγκ

Τα **κύτταρα Λέυντιγκ** (αγγλικά: *Leydig cells*), επίσης γνωστά και ως διάμεση κύτταρα του Λέυντιγκ, ευρίσκονται γειτονικά προς τους σπερματοδόχους σωλήνες του όρχεως.  Παράγουν τεστοστερόνη με την παρουσία της ωχρινοτρόπου ορμόνης (LH). Τα κύτταρα Λέυντιγκ είναι πολυεδρικού σχήματος, παρουσιάζουν ένα μεγάλο προεξέχον πυρήνα, ένα ηωσινοφιλικό κυτταρόπλασμα και πολυάριθμα γεμισμένα με λιπίδια κυστίδια.

## Πηγές

# Cell biology of Leydig cells in the testis, International Review of Cytology: A Survey of Cell Biology, Syed G.Haider, 2004
# Leydig cells: From stem cells to aging, Haolin Chen a, Ren-Shan Ge b, Barry R. Zirkin,7 Φεβρουαρίου 2009, *Molecular and Cellular Endocrinology,* Τεύχος 306, 10 Ιουλίου 2009, Σελίδες 9-16*.*
# Leydig cells: formation, function, and regulation, *Biology of Reproduction*, Volume 99, Issue 1, July 2018, Pages 101–111,

Κατηγορία:Ανδρικό αναπαραγωγικό σύστημα
Κατηγορία:Όσχεο
Κατηγορία:Ανθρώπινα κύτταρα
Ροστισλάβ Μιχαήλοβιτς

Ο **Ροστιλάβ Μιχαήλοβιτς**, ρωσικά: Ростислав Михайлович (μετά το 1210 / π. 1225 - 1262) από τον Οίκο των Ρουρικιδών-Τσέρνιγοβ ήταν πρίγκιπας στη Ρωσία και δούκας του Μακσό (1254-62) στην Ουγγαρία.

## Βιογραφία
Ήταν γιος του Μιχαήλ του *μάρτυρα* πρίγκιπα του Τσέρνιγοβ, Νόβγκοροντ & Γαλικίας και της Έλενας (Μαρίας) των Ρουρικιδών, κόρης του Ρόμαν του *μεγάλου* πρίγκιπα της Γαλικίας, Νόβγκοροντ, Κιέβου.

Έγινε πρίγκιπας του Νόβγκοροντ (1230), της Γαλικίας (1236-37), 41-42), του Λουτσκ (1240) και του Τσέρνιγκοβ (1241-42). Όταν δεν μπόρεσε να σταθεροποιήσει την εξουσία του στη Γαλικία, μετέβη στην Αυλή του Μπέλα Δ΄ της Ουγγαρίας και νυμφεύτηκε την κόρη του Άννα.

Εκεί έγινε μπάνος της Σλαβονίας (1247-48) και μετά δούκας του Μακσό (μετά το 1248-62)· έτσι κυβέρνηση νότιες περιοχές του βασιλείου. Το 1257 κατέλαβε το Βιντίν και από τότε αποκαλούσε τον εαυτό του *τσάρο της Βουλγαρίας*.

## Οικογένεια
Νυμφεύτηκε το 1243 την Άννα των Άρπαντ, κόρη του Μπέλα Δ΄ της Ουγγαρίας και της Μαρίας Λασκαρίνας, κόρης του Θεοδώρου Α΄ Αυτοκράτορα των Ρωμαίων. Είχε τέκνα:
* Μιχαήλ μετά το 1243-1266/74, δούκας της Βοσνίας.
* Μπέλα μετά το 1243-1272, δούκας τού Μακσό και της Βοσνίας.
* Άννα (;), παντρεύτηκε πρώτα τον Μιχαήλ Ασέν Α΄ της Βουλγαρίας και μετά τον Καλιμάν Β΄ Ασέν της Βουλγαρίας.
* Κουνιγούνδη 1245-1285, παντρεύτηκε πρώτα τον Ότακαρ Β΄ της Βοημίας και μετά τον ευγενή Ζάβις του Φάλκενσταϊν (Ρόζενμπερκ).
* Γκρυφίνα/Αγριππίνα απεβ. 1303/09, παντρεύτηκε τον Λέσεκ Β΄ των Πιαστ τον *Μέλανα*, υψηλό δούκα της Πολωνίας.

## Παραπομπές


## Πηγές
* Dimnik, Martin: The Dynasty of Chernigov - 1146-1246; Cambridge University Press, 2003, Cambridge; ISBN 978-0-521-03981-9.
* 
* Kristó, Gyula: Középkori históriák oklevelekben (1002-1410) (Medieval Stories in Royal Charters /1002-1410/); Szegedi Középkorász Műhely in association with the Gondolat Kiadó, 1992, Szeged; ISBN 963-04-1956-4.
* Kristó, Gyula (General Editor) - Engel, Pál (Editor) - Makk, Ferenc (Editor): Korai magyar történeti lexikon (9-14. század) (Encyclopedia of the Early Hungarian History /9th-14th centuries/); Akadémiai Kiadó, 1994, Budapest; ISBN 963-05-6722-9.
* Zsoldos, Attila: Családi ügy - IV. Béla és István ifjabb király viszálya az 1260-as években (A Family Affair - The Conflict of Béla IV and Junior King Stephen in the 1260s); História - MTA Történettudományi Intézete, 2007, Budapest; ISBN 978-963-9627-15-4.

Κατηγορία:Ρουρικίδες
Απόστολος Ανδρέας (αποσαφήνιση)

Με το όνομα **Απόστολος Ανδρέας** υπάρχουν:

*Απόστολος Ανδρέας, άγιος του χριστιανισμού, μαθητής του Χριστού

ο οικισμός:
*Απόστολος Ανδρέας (Λεμεσός)

το περιοδικό:
*Ο Απόστολος Ανδρέας (θρησκευτικό περιοδικό)

Κατηγορία:Αποσαφηνίσεις ελληνικών τοπωνυμίων
Πολυκατοικία του Λιούμπομιρ Μιλαντίνοβιτς

Η **Πολυκατοικία του Λιούμπομιρ Μιλαντίνοβιτς** (σερβικά κυριλλικά: , σερβικά λατινικά: ) ευρίσκεται στο Βελιγράδι, πρωτεύουσα της Σερβίας, εντός του αστικού δήμου του Στάρι Γκραντ. Ανεγερθείσα το 1938, είναι καταγεγραμμένη εντός του καταλόγου των πολιτισμικών αγαθών της Πόλεως του Βελιγραδίου.

## Παρουσίαση
Η πολυκατοικία του Λιούμπομιρ Μιλαντίνοβιτς, ευρισκόμενη επί του αριθμού 6 της Οδού *[[Σβετόγκορσκα]]*, ανεγέρθηκε το 1938 σύμφωνα με σχέδια του Μόμτσιλο Μπέλομπρκ. Αποτελείται από έξι ορόφους, με πάρκινγκ στο επίπεδο του ισογείου. Η οικία έγινε γνωστή, στην συνέχεια, ως «το πάρκινγκ». Το κτίριο, αποτέλεσμα σχεδίων του Μπέλομπρκ, χαρακτηρίζεται από την μοντέρνα αρχιτεκτονική, καθώς και τον *[[πουρισμός|πουριστικό]]* χαρακτήρα του, οφείλεται στην επαναλαμβανόμενη εφαρμογή του λειτουργισμού.

Το σύνολο των παραπάνω χαρακτηριστικών σημάδευσαν το έργο του αρχιτέκτονα Μπέλομπρκ, στον οποίον και απέφεραν υψηλή καταξίωση εντός της αρχιτεκτονικής της Σερβίας και του Βελιγραδίου, καθώς και εντός της μοντέρνας αρχιτεκτονικής.

## Δείτε επίσης
* Αρχιτεκτονική στο Βελιγράδι
* Στάρι Γκραντ (Βελιγράδι)

## Παραπομπές


Μιλαντινοβιτς
Απόστολος Ανδρέας (Λεμεσός)

Ο **Απόστολος Ανδρέας** είναι συνοικία του Δήμου Λεμεσού.

## Τοποθεσία
Στα ανατολικά συνορεύει με τη συνοικία Αγίου Γεωργίου, στα νότια με τον Άγιο Ιωάννη, στα νοτιοδυτικά με την Ομόνοια και τον Άγιο Σπυρίδωνα, στα βορειοδυτικά με τη συνοικία Αποστόλου Βαρνάβα (Δήμος Κάτω Πολεμιδιών) και στα βόρεια με τη συνοικία Μακάριος Γ΄ (Δήμος Κάτω Πολεμιδιών).

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Αποστόλου Ανδρέα παρουσιάζει μειωτικές τάσεις στην πορεία των χρόνων. Ο πίνακας που ακολουθεί παρουσιάζει τον πληθυσμό του Αποστόλου Ανδρέα όπως καταγράφηκε στις απογραφές πληθυσμού που έγιναν στην Κύπρο.





## Ναός Αποστόλου Ανδρέα
Ο ναός της συνοικίας είναι αφιερωμένος στον Απόστολο Ανδρέα. Αρχικά κατασκευάστηκε πρόχειρα το 1977 λόγω της μεγάλης αύξησης του πληθυσμού ως επακόλουθο της εγκατάστασης στην περιοχή προσφύγων λόγω της τουρκικής εισβολής του 1974. Το 1995 κατασκευάστηκε νέος, μεγαλύτερος ναός.

## Χάρτης περιοχής




## Παραπομπές


Κατηγορία:Συνοικίες Δήμου Λεμεσού
Μπέλα του Μακσό

Ο **Μπέλα Ροστισλάβιτς** (ρωσικά: *Бела Ростиславич*, μετά το 1243 - Νοέμβριος 1272) από τον Οίκο των Ρουρικιδών-Τσέρνιγοβ ήταν δούκας του Μακσό (1262-72) και της Βοσνίας (1266/71-72), νοτίων περιοχών της Ουγγαρίας.

## Βιογραφία
Ήταν γιος του Ροστισλάβ πρίγκιπα του Νόβγκοροντ, της Γαλικίας και του Τσέρνιγκοβ και της Άννας των Άρπαντ, κόρης του Μπέλα Δ΄ της Ουγγαρίας και της Μαρίας Λασκαρίνας.

Όταν ο πατέρας του απεβίωσε το 1262, οι γαίες του διαιρέθηκαν μεταξύ των δύο γιών του: ο Μπέλα έλαβε το μπανάτο του Μακσό (που περιλάμβανε το Βελιγράδι και την επαρχία Μπρανίτσεβο) και ο αδελφός του Μιχαήλ το δουκάτο της Βοσνίας. Ο Μπέλα Δ΄ είχε διάδοχο τον Στέφανο Ε΄, αλλά έδωσε και στον μικρότερο γιο του Μπέλα τη Σλαβονία, Δαλματία, Κροατία.

## Πηγές
* 
* Kontler, László: Millennium in Central Europe - A History of Hungary; Atlantisz Publishing House, 1999, Budapest; ISBN 963-9165-37-9.
* Kristó, Gyula: Középkori históriák oklevelekben (1002-1410) (Medieval Stories in Royal Charters /1002-1410/); Szegedi Középkorász Műhely in association with the Gondolat Kiadó, 1992, Szeged; ISBN 963-04-1956-4.
* Kristó, Gyula (General Editor) - Engel, Pál (Editor) - Makk, Ferenc (Editor): Korai magyar történeti lexikon (9-14. század) (Encyclopedia of the Early Hungarian History /9th-14th centuries/); Akadémiai Kiadó, 1994, Budapest; ISBN 963-05-6722-9.
* Zsoldos, Attila: Családi ügy - IV. Béla és István ifjabb király viszálya az 1260-as években (A Family Affair - The Conflict of Béla IV and Junior King Stephen in the 1260s); História - MTA Történettudományi Intézete, 2007, Budapest; ISBN 978-963-9627-15-4.

Κατηγορία:Ρουρικίδες
Άγιος Γεώργιος (Λεμεσός)

Ο **Άγιος Γεώργιος** είναι συνοικία του Δήμου Λεμεσού.

## Τοποθεσία
Στα βόρεια συνορεύει με την Αγία Φύλα, στα ανατολικά με τη συνοικία Αποστόλων Πέτρου και Παύλου, στα νοτιοανατολικά με την Καθολική, στα νοτιοδυτικά με τον Απόστολο Ανδρέα και στα βόρεια με τη συνοικία Μακάριος Γ΄ (Δήμος Κάτω Πολεμιδιών).

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Αγίου Γεωργίου παρουσιάζει αυξητικές τάσεις στην πορεία των χρόνων. Ο πίνακας που ακολουθεί παρουσιάζει τον πληθυσμό του Αγίου Γεωργίου όπως καταγράφηκε στις απογραφές πληθυσμού που έγιναν στην Κύπρο.





## Χαβούζα
Στη συνοικία του Αγίου Γεωργίου υπάρχει η χαβούζα. Χαβούζα είναι χώρος συγκέντρωσης και διανομής νερού. Κατασκευάστηκε το 1899, επί Αγγλοκρατίας. Ήταν το πρώτο έργο των Άγγλων για την υδροδότηση του κέντρου της Λεμεσού. Το νερό της χαβούζας προερχόταν από την πηγή Κιτριμηλίου, μέσω υπόγειας στοάς στον ποταμό Γαρύλλη. Η χρήση της τερματίστηκε το 1929 όταν κατασκευάστηκε πιο μοντέρνο, για την εποχή, σύστημα άρδευσης, με τη χρήση του υδατόπυργου Λεμεσού. 

Η χαβούζα έδωσε το όνομά της ως τοπωνύμιο για την περιοχή. Η εκκλησία της συνοικίας είναι γνωστή ως *Άγιος Γεώργιος Χαβούζας*.

## Χάρτης περιοχής




## Παραπομπές


Κατηγορία:Συνοικίες Δήμου Λεμεσού
Παναγία Ευαγγελίστρια (Λεμεσός)

Η **Παναγία Ευαγγελίστρια** είναι συνοικία του Δήμου Λεμεσού.

## Τοποθεσία
Στα βόρεια, ανατολικά και νότια συνορεύει με την Αγία Φύλα ενώ στα δυτικά συνορεύει με τα Πάνω Πολεμίδια.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Παναγίας Ευαγγελίστριας παρουσιάζει αυξομειώσεις στην πορεία των χρόνων. Ο πίνακας που ακολουθεί παρουσιάζει τον πληθυσμό της Παναγίας Ευαγγελίστριας όπως καταγράφηκε στις απογραφές πληθυσμού που έγιναν στην Κύπρο.





## Διάφορα
Στη συνοικία Παναγίας Ευαγγελίστριας βρίσκεται το Εθνικό Δασικό Πάρκο Λεμεσού (ή Εθνικό Δασικό Πάρκο Πολεμιδιών). Επιπλέον, βρίσκεται το Αθλητικό Κέντρο Σπύρος Κυπριανού, το μεγαλύτερο κλειστό αθλητικό κέντρο στην Κύπρο.

## Χάρτης περιοχής




## Παραπομπές


Κατηγορία:Συνοικίες Δήμου Λεμεσού
Κουκλέσι Ιωαννίνων

To **Κουκλέσι** ή **Άνω Κουκλέσι** είναι ορεινό χωριό της πρώην επαρχίας Δωδώνης στο νομό Ιωαννίνων στην Ήπειρο σε υψόμετρο 700 μέτρων.

## Γεωγραφικά στοιχεία - αξιοθέατα
To Κουκλέσι βρίσκεται στα σύνορα του νομού με το νομό Πρεβέζης στις ανατολικές πλαγιές της νότιας κορυφογραμμής του όρους Τόμαρος (Ολύτσικας). Το χωριό είναι κτισμένο σε βατή οροσειρά, σαν μικρό οροπέδιο, που οι κάτοικοι αποκαλούν *«Κουκλεσίτικο Βουνό και Μορίζι»*.  Απέχει 44,5 χλμ Ν. της πόλης των Ιωαννίνων, 45 χλμ. Β.-ΒΔ. από την Άρτα και 5 χλμ. Δ.-ΒΔ. από τη Ποταμιά που βρίσκεται δίπλα στην εθνική οδό Άρτας - Ιωαννίνων. Η Ποταμιά ή *«Κάτω  Κουκλέσι»* χτίστηκε από κατοίκους του Κουκλεσίου μετά το Β΄ Παγκόσμιο Πόλεμο που μετακινήθηκαν σε χαμηλότερο υψόμετρο και πιο κοντά στον οδικό άξονα.

Τα σπίτια του χωριού είναι αραιά, απλώνονται σε μεγάλη έκταση και βρίσκονται σε μικρά ισιώματα, ριζοτόπια, προσήλια, ομαλές κατωφέρειες, περιμετρικά από τον ναό του Αγίου Νικολάου, ο οποίος μαζί με το καμπαναριό και τον περίβολο του και έχει κηρυχθεί ως ιστορικό διατηρητέο μνημείο (ΥΑ ΥΠΠΟ/ΑΡΧ/Β1/Φ33/11031/206/12-4-1993 - ΦΕΚ 310/Β/4-5-1993).  Πρόκειται για τρίκλιτη βασιλική με τρούλο και χαγιάτια που κτίστηκε το πρώτο μισό του 19ου αιώνα. Ένα άλλο αξιοθέατο είναι το «Xάνι Σαφίτ Mπέη» ή «Xάνι Mπότσαρη» που έχει χαρακτηριστεί και αυτό ιστορικό διατηρητέο μνημείο (ΥΑ ΥΠΠΟ/ΑΡΧ/Β1/Φ33/26714/609/16-8-1990 - ΦΕΚ 617/Β/27-9-1990).

Έξω από το χωριό, σε υψόμετρο 640 μ. και σε μια απότομη πλαγιά με θέα τον ποταμό Λούρο υπάρχει το παλαιολιθικό σπήλαιο «Περιστέρι». Έχουν βρεθεί παλαιοντολογικά και γεωφυσικά ευρήματα καθώς και ο ανθρώπινος σκελετός παιδιού που η ηλικία του δεν έχει χρονολογηθεί ακόμα. Οι γεωφυσικές μέθοδοι που εφαρμόστηκαν έχουν αποκαλύψει αποθέματα σταλαγμιτών και κενά κάτω από την επιφάνεια του σπηλαίου, τα οποία δεν έχουν εξερευνηθεί.

Η περιοχή δυτικά και βόρεια του χωριού μέχρι το «χάνι του Τέροβου» και ειδικά η χαράδρα που διασχίζεται από τον ποταμό Λούρο έχει χαρακτηριστεί ως τοπίο ιδιαίτερου φυσικού κάλους (ΤΙΦΚ). Από το Κουκλέσι ξεκινούν ή περνούν αρκετές πεζοπορικές διαδρομές με κατάληξη τους Παππαδάτες Πρέβεζας, τη Ποταμιά, τη «Γκαϊλότρυπα», το «φαράγγι της Γκρόπας».

## Ιστορικά στοιχεία
Το Κουκλέσι, σύμφωνα με τη τοπική παράδοση, δημιουργήθηκε από κατοίκους άλλων χωριών της περιοχής. Τη περίοδο της τουρκοκρατίας, ο Αλή Πασάς εγκατέστησε «καμινάδες» (δηλ. καρβουνιάρηδες) που δούλευαν στην περιοχή χρησιμοποιώντας τα δένδρα από τον πλούσιο δρυόδασος που τότε κάλυπτε το όρος Τόμαρος. Τα οθωμανικά στατιστικά κατάστιχα του 1895 αναφέρουν ότι το χωριό ήταν τσιφλίκι του καζά των Ιωαννίνων και είχε πληθυσμό 288 κατοίκους.

## Διοικητικά στοιχεία
Ως κοινότητα συστάθηκε το 1919 με το ΦΕΚ 184Α-19/08/1919 και έδρα τον οικισμό. Σύμφωνα με το σχέδιο Καλλικράτης, μαζί με τη Ποταμιά αποτελούν τη τοπική κοινότητα Κουκλεσίου που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 54 κατοίκους.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Θερινή Ώρα Κεντρικής Ευρώπης

Η **Θερινή Ώρα Κεντρικής Ευρώπης** (**CEST**), επίσης γνωστή ως Κεντρική Ευρωπαϊκή Θερινή Ώρα (CEDT), είναι η πρότυπη ώρα που χρησιμοποιείται την περίοδο χρήσης της θερινής ώρας στις Ευρωπαϊκές χώρες που τηρούν Ώρα Κεντρικής Ευρώπης (UTC+1) κατά το άλλο μέρος του έτους. Αντιστοιχεί στην UTC+2 και είναι η ίδια με την Ώρα Κεντρικής Αφρικής, την Χειμερινή Ώρα Νότιας Αφρικής και την Ώρα Καλίνινγκραντ στη Ρωσία.

## Ονόματα
Άλλα ονόματα που χρησιμοποιούνται για την Θερινή Ώρα Κεντρικής Ευρώπης είναι η Μέση Ευρωπαϊκή Θερινή Ώρα (MEST) και Ευρωπαϊκή Κεντρική Θερινή Ώρα (CEDT), και Ώρα Μπράβο (από το δεύτερο γράμμα του φωνητικού αλφαβήτου του ΝΑΤΟ). Επίσης στην πράξη ονομάζεται CET, για παράδειγμα σε προσκλήσεις για εκδηλώσεις κατά τη διάρκεια του καλοκαιριού.

## Περίοδος χρήσης
Από το 1996 η Ευρωπαϊκή Θερινή Ώρα χρησιμοποιείται μεταξύ της 1:00 UTC (2:00 και 3:00 CEST) την τελευταία Κυριακή του Μαρτίου και την 1:00 UTC την τελευταία Κυριακή του Οκτωβρίου. Προηγουμένως οι κανόνες δεν ήταν ενιαίοι σε όλη την Ευρωπαϊκή Ένωση.

## Χρήση
Οι ακόλουθες χώρες και εδάφη χρησιμοποιούν την Θερινή Ώρα Κεντρικής Ευρώπης.

* Αλβανία, από το 1974
* Ανδόρα, από το 1985
* Αυστρία, από το 1980
* Βέλγιο, από το 1980
* Βοσνία και Ερζεγοβίνη, από το 1983
* Κροατία, από το 1983
* Τσεχία, από το 1979
* Δανία (μητροπολιτική), από το 1980
* Γαλλία (μητροπολιτική), από το 1976
* Γερμανία, από το 1980
* Γιβραλτάρ, από το 1982
* Ουγγαρία, από το 1983
* Ιταλία, από το 1968
* Κοσσυφοπέδιο, από το 1983
* Λιχτενστάιν
* Λουξεμβούργο, από το 1981
* Μάλτα, από το 1974
* Μονακό, από το 1976
* Μαυροβούνιο, από το 1983
* Ολλανδία, από το 1977
* Νορβηγία, από το 1980
* Πολωνία, από το 1977
* Βόρεια Μακεδονία, από το 1983
* Άγιος Μαρίνος, από το 1966
* Σερβία, από το 1983
* Σλοβακία από το 1979
* Σλοβενία, από το 1983
* Ισπανία (εκτός από τα Κανάρια Νησιά, τα οποία εφαρμόζουν την Θερινή Ώρα Δυτικής Ευρώπης), από το 1974
* Σουηδία, από το 1980
* Ελβετία, από το 1981
* Βατικανό, από το 1966

Η CEST χρησιμοποιήθηκε επίσης κατά τα έτη 1993–1995 στην Πορτογαλία, το 1998–1999 στη Λιθουανία και το 2005–2008 στην Τυνησία. Επιπλέον, η Λιβύη έχει χρησιμοποιήσει τη CEST κατά τα έτη 1951–1959, 1982–1989, 1996–1997 και 2012–2013.

## Δείτε επίσης

* Ευρωπαϊκή Θερινή Ώρα
* Άλλες χώρες και εδάφη στη ζώνη ώρας UTC+2
* Άλλα ονόματα της ζώνης ώρας UTC+2

## Παραπομπές


Ευρωπη
Παναγία Ευαγγελίστρια (αποσαφήνιση)

Η ονομασία **Παναγία Ευαγγελίστρια** μπορεί να αναφέρεται:

* στη Παναγία Ευαγγελίστρια (Λεμεσός), συνοικία του Δήμου Λεμεσού
* στη Παναγία Ευαγγελίστρια (Κάτω Πολεμίδια), συνοικία του Δήμου Κάτω Πολεμιδιών

Κατηγορία:Αποσαφηνίσεις ελληνικών τοπωνυμίων
Όιτα

Η **Όιτα** (大分市 Ōita-shi) είναι η πρωτεύουσα του νομού Όιτα, που βρίσκεται στο νησί Κιούσου της Ιαπωνίας.

Την 1η Ιανουαρίου 2005, η πόλη Νοτσουχάρου (από την επαρχία Όιτα) και η πόλη Σαγκανοσέκι (από την επαρχία Κιτααμάμπε) συγχωνεύθηκαν στην Όιτα.

## Δημογραφικά στοιχεία και γεωγραφία

Η Όιτα είναι η πολυπληθέστερη πόλη στο νομό Όιτα. Από τις 31 Μαρτίου 2017, η πόλη έχει πληθυσμό 478.491 κατοίκους, με 216.853 οικίες και πυκνότητα πληθυσμού 950 ατόμων ανά τ.χλμ. Η συνολική έκταση της πόλης είναι 502,39 τ.χλμ.

Η πόλη συνορεύει με την πόλη του Μπέππου στα βορειοδυτικά, την πόλη Γιούφου στα δυτικά, την πόλη Τακέτα στα νοτιοδυτικά, την πόλη Μπούνγκο-όνο στα νότια και την πόλη Ουσούκι στα νοτιοανατολικά. Το βόρειο τμήμα της πόλης βρίσκεται απέναντι από τον κόλπο της Μπέππου και την Εσωτερική Θάλασσα Σέτο.

## Πληθυσμιακή μεταβολή
Ο συνολικός αριθμός των κατοίκων της πόλης Όιτα  κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

## Οικονομία
Κατά τη δεκαετία του 1960 και του 1970, σχηματίστηκε βιομηχανική περιοχή κατά μήκος της ακτής του κόλπου της Μπέππου. Μεταξύ των φυτών στην περιοχή υπήρχαν τα σημαντικότατα φυτά της Nippon Steel και της Shōwa Denkō.

Στη δεκαετία του 1970, η Toshiba και η Canon εγκατέστησαν και επέκτειναν τα εργοστάσιά τους στην ενδοχώρα. Από τότε, η πόλη ξεπρόβαλε ως ένα σημαντικό κέντρο παραγωγής ηλεκτρονικών προϊόντων όπως τα LSI και τις ψηφιακές φωτογραφικές μηχανές.

Το κέντρο της πόλης και οι εμπορικές περιοχές βρίσκονται στα βόρεια του σταθμού της Όιτα. Πρόσφατα, ωστόσο, η περιοχή μειώνεται σταδιακά, επειδή οι κύριοι εμπορικοί χώροι έχουν διασπαστεί λόγω της κατασκευής μεγάλων εμπορικών κέντρων στα προάστια.

## Ιστορία
Η περιοχή της Όιτα είναι ιστορικά γνωστή ως Φουνάι (府内), πρωτεύουσα της επαρχίας Μπούνγκο (豊後国).

Κατά τη διάρκεια της περιόδου Σενγκόκου (15ος-16ος αιώνας), η ισχυρή φατρία Ότομο έδρευε στο Φουνάι και η περιοχή ευημερούσε ως βασικό λιμάνι του εμπορίου με την Πορτογαλία και τη δυναστεία Μινγκ της Κίνας. Ο Ότομο Σόριν, ένας διάσημος χριστιανός ντάιμιο, εισήγαγε για πρώτη φορά τη δυτική κουλτούρα. Στο Φουνάι χτίστηκε το πρώτο νοσοκομείο δυτικού στιλ και σχηματίστηκε η πρώτη ιαπωνική χορωδία.

## Κλίμα
Το κλίμα στην πόλη Όιτα είναι υγρό υποτροπικό. Η μέση ετήσια θερμοκρασία στην πόλη Όιτα είναι 15&nbsp;°C. Κατά μέσο όρο ο θερμότερος μήνας του έτους είναι ο Αύγουστος με μέση θερμοκρασία 26.1&nbsp;°C ενώ ο ψυχρότερος μήνας είναι ο Ιανουάριος με μέση θερμοκρασία 5&nbsp;°C. Η υψηλότερη θερμοκρασία, που έχει καταγραφεί είναι 36.1&nbsp;°C και έχει σημειωθεί μήνα Ιούλιο ενώ η χαμηλότερη καταγεγραμμένη θερμοκρασία είναι -7.8&nbsp;°C και έχει σημειωθεί μήνα Φεβρουάριο. Κατά μέσο όρο κάθε έτος έχουν καταγραφεί 92,2 ημέρες βροχής. Ο περισσότερος αριθμός ημερών με βροχή σημειώνεται κατά τον μήνα Σεπτέμβριο και ο μικρότερος αριθμός ημερών με βροχή παρατηρείται κατά τον μήνα Νοέμβριο με 4,1 ημέρες βροχής κατά μέσο όρο.

## Παραπομπές


Κατηγορία:Πόλεις της Ιαπωνίας
Θερινή Ώρα Ανατολικής Ευρώπης

Η **Θερινή Ώρα Ανατολικής Ευρώπης** (**EEST**) είναι ένα από τα ονόματα της ζώνη; ώρας UTC+3, 3 ώρες μπροστά από τη Συντονισμένη Παγκόσμια Ώρα. Χρησιμοποιείται ως καλοκαιρινή θερινή ώρα σε ορισμένες Ευρωπαϊκές και μεσανατολικές χώρες, και είναι ολόιδια με τη Χειμερινή Ώρα Αραβίας, την Ώρα Ανατολικής Αφρικής και την Ώρα Μόσχας. Κατά τη διάρκεια των χειμερινών περιόδων, χρησιμοποιείται η Ώρα Ανατολικής Ευρώπης (UTC+2).

Από το 1996 η Ευρωπαϊκή Θερινή Ώρα χρησιμοποιείται από την τελευταία Κυριακή του Μαρτίου μέχρι την τελευταία Κυριακή του Οκτωβρίου. Προηγουμένως οι κανόνες δεν ήταν ενιαία σε όλη την Ευρωπαϊκή Ένωση.

## Χρήση
Οι ακόλουθες χώρες και εδάφη χρησιμοποιούν την **Θερινή Ώρα Ανατολικής Ευρώπης** κατά τη διάρκεια του καλοκαιριού:

* Λευκορωσία, χρησιμοποιούσε την Θερινή Ώρα Μόσχας το 1981-89, και χρησιμοποίησε την ζώνη ώρας το 1991-2011
* Βουλγαρία, από το 1979
* Κύπρος, από το 1979 (η Τουρκική Δημοκρατία της Βόρειας Κύπρου σταμάτησε να χρησιμοποιεί την EEST το 2016, αλλά επέστρεψε στην EEST στις 25 Μαρτίου του 2018)
* Εσθονία, χρησιμοποιούσε την Θερινή Ώρα Μόσχας το 1981-88, και χρησιμοποιεί την EEST από το 1989
* Φινλανδία, από το 1981
* Ελλάδα, από το 1975
* Ισραήλ, ως Θερινή Ώρα του Ισραήλ από το 1948 (η οποία χρησιμοποιεί την EEST όταν οι δύο επικαλύπτονται)
* Ιορδανία, από το 1985
* Λετονία, χρησιμοποιούσε την Θερινή Ώρα Μόσχας το 1981-88, και χρησιμοποιεί την EEST από το 1989
* Λίβανος, από το 1984
* Λθουανία, χρησιμοποιούσε την Θερινή Ώρα Μόσχας το 1981-88, και χρησιμοποιεί την EEST από το 1989, εκτός από τα έτη 1998-2003 όταν χρησιμοποιούσε την Θερινή Ώρα Κεντρικής Ευρώπης
* Μολδαβία, χρησιμοποιούσε την Θερινή Ώρα Μόσχας το 1932-40 και 1981-89, χρησιμοποιεί την EEST από το 1991
* Ρουμανία, χρησιμοποιήθηκε ανεπίσημα το 1932-40, επίσημα από το 1979
* Ρωσία (Καλίνινγκραντ), χρησιμοποιούσε την Θερινή Ώρα Μόσχας το 1981-90, και χρησιμοποιεί την EEST από το 1991, ως επίσημη ώρα από τον Μάρτιο του 2011 έως τον Οκτώβριο του 2014.
* Συρία, από το 1983
* Ουκρανία, χρησιμοποιούσε την Θερινή Ώρα Μόσχας το 1981-89, και χρησιμοποιεί την EEST από το 1992

Το 1991 η EEST χρησιμοποιήθηκε επίσης στις ζώνες ώρας Μόσχας και Σαμάρας της Ρωσίας. Η Αίγυπτος έχει χρησιμοποιηθεί στο παρελθόν την EEST το 1957-2010 και το 2014-2015. Η Τουρκία, έχει χρησιμοποιηθεί την EEST το 1970-1978, τη Θερινή Ώρα Μόσχας την περίοδο 1979-1983, και την EEST το 1985-2016.

μικρογραφία|308x308εσ|Ευρωπαϊκή καλοκαίρι

## Δείτε επίσης

* Ευρωπαϊκή Θερινή Ώρα
* UTC+3

## Παραπομπές


Ευρωπη
Ματσουγιάμα

Η **Ματσουγιάμα** (松山市 Matsuyama-shi) είναι η πρωτεύουσα του νομού Εχίμε στο νησί Σικόκου της Ιαπωνίας και η μεγαλύτερη πόλη του Σικόκου με πληθυσμό 516.459 κατά τις 1 Δεκεμβρίου 2014. Βρίσκεται στο βορειοανατολικό τμήμα της πεδιάδας Ντόγκο. Το όνομά της σημαίνει «πευκόβουνο». Η πόλη ιδρύθηκε στις 15 Δεκεμβρίου 1889.

## Αξιοθέατα
Η πόλη είναι γνωστή για τις ιαματικές πηγές της (όνσεμ), μεταξύ των παλαιότερων στην Ιαπωνία, και φιλοξενεί το Όνσεν του Ντόγκο, ένα ξύλινο λουτρό δημόσιων λουτρών της περιόδου Μεϊτζί που χρονολογείται από το 1894. Ένα δεύτερο αγαπημένο τουριστικό σημείο είναι το κάστρο Ματσουγιάμα. Οκτώ από τους ογδόντα οκτώ ναούς του Προσκυνήματος του Σικόκου βρίσκονται στη Ματσουγιάμα.

## Πληθυσμιακή μεταβολή
Ο συνολικός αριθμός των κατοίκων της πόλης Ματσουγιάμα κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

## Κλίμα
Το κλίμα στην πόλη Ματσουγιάμα είναι υγρό υποτροπικό. Η μέση ετήσια θερμοκρασία στην πόλη Ματσουγιάμα είναι 15 °C. Κατά μέσο όρο ο θερμότερος μήνας του έτους είναι ο Αύγουστος με μέση θερμοκρασία 26.7°C ενώ ο ψυχρότερος μήνας είναι ο Ιανουάριος με μέση θερμοκρασία 5°C. Η υψηλότερη θερμοκρασία, που έχει καταγραφεί είναι 37.2°C και έχει σημειωθεί μήνα Αύγουστο ενώ η χαμηλότερη καταγεγραμμένη θερμοκρασία είναι -8.3°C και έχει σημειωθεί μήνα Φεβρουάριο. Τα περισσότερα ποσοστά βροχής κατά μέσο όρο  σημειώνονται κατά τον μήνα Ιούνιο. Υπάρχουν 83,4 ημέρες βροχής το έτος κατά μέσο όρο.

## Παραπομπές


  

Κατηγορία:Πόλεις της Ιαπωνίας
...Baby One More Time (τραγούδι)

Το "**...Baby One More Time**" (ελληνικά: ...*Μωρό μου, Άλλη Μία Φορά*) είναι τραγούδι από την Αμερικανίδα τραγουδίστρια Μπρίτνεϊ Σπίαρς από το ντεμπούτο στούντιο άλμπουμ της με τον ίδιο τίτλο (1999). Γράφτηκε από τον Μαξ Μάρτιν, με παραγωγή από τον Martin και τον Ράμι Γιακούμπ. Μετά την εγγραφή και την αποστολή μιας ντέμο κασέτας με ένα αχρησιμοποίητο τραγούδι από την Τόνι Μπράξτον, η Σπίαρς υπέγραψε συμβόλαιο για πολλά άλμπουμ με την *Τζάιβ* (*Jive*). Το "...Baby One More Time" είναι ένα εφηβικό χορευτικό ποπ τραγούδι που αναφέρεται στα συναισθήματα ενός κοριτσιού μετά από ένα χωρισμό με το αγόρι της.

Το μουσικό βίντεο που συνοδεύει το τραγούδι και σκηνοθέτησε ο Nigel Dick παρουσιάζει την Spears σαν μαθήτρια που ξεκινά να τραγουδά και να χορεύει στους χώρους του σχολείου, ενώ παρακολουθεί αυτόν που την ενδιαφέρει ερωτικά από μακριά. Το 2010 το μουσικό βίντεο για το "...Baby One More Time" ψηφίστηκε σαν το τρίτο πιο επιδραστικό βίντεο στην ιστορία της ποπ μουσικής σε μια ψηφοφορία που διοργάνωσε το Jam!. 
## Παραπομπές


## Εξωτερικοί σύνδεσμοι
*

Κατηγορία:Singles του 1998
Κατηγορία:Singles (ντεμπούτο)
Κατηγορία:Pop τραγούδια
Κατηγορία:Τραγούδια του 1998
Κατηγορία:Νούμερο 1 singles στα Billboard Hot 100
Κατηγορία:Νούμερο 1 singles στην Αυστρία
Ρόμαν του Τσέρνιγοβ

Ο **Ρόμαν Μιχαήλοβιτς**, ρωσικά: Роман Михайлович (π. 1218 - μετά το 1288) από τον Οίκο των Ρουρικιδών-Τσέρνιγοβ ήταν πρίγκιπας τού Τσέρνιγοβ (1246/7-μετά το 1288) και τού Μπριάνσκ (1246-μετά το 1288).

## Βιογραφία
Ήταν ο δευτερότοκος γιος τού Μιχαήλ τού *μάρτυρα* πρίγκιπα τού Τσέρνιγοβ & τού Κιέβου και της Ελένας (Μαρίας), κόρης τού Ρόμαν τού *μεγάλου* πρίγκιπα της Γαλικίας. Όταν ο αδελφός του Ροστισλάβ αποφάσισε να μείνει στην Ουγγαρία, ο πατέρας του τον απέκλεισε από την κληρονομία.

Το 1246 ο πατέρας του Μιχαήλ εκτελέστηκε από τους Τατάρους. Το μερίδιο τού Ρόμαν ήταν το Μπριάνσκ, που ήλεγχε τις ροές των ποταμών από το Τσέρνιχιβ προς το Σμολένσκ και τα όρη Βιατίτσι της Σουζνταλίας. Το *Χρονικό Λιουμπέτσκι* τον αναφέρει ως πρίγκιπα τού Τσέρνιχιβ. Όταν ο Μπατού χαν διέταξε να λάβουν έγγραφο άδειας είσπραξης φόρων (yarlik), μόνο όσοι πρίγκιπες είχαν υποβάλλει υποτέλεια σε αυτόν, ο Ρόμαν -μετά την εκτέλεση τού πατέρα του- θα το έλαβε εκείνος. Τα χρονικά δεν το αναφέρουν, το υποδηλώνει όμως ο Τζοβάννι ντι Πλάνο Καρπίνι στην *Ιστορία των Μογγόλων, των λεγομένων Τατάρων*: "Όταν φύγαμε από τη χώρα των Κουμάνων, συναντήσαμε τον Ρόμαν πρίγκιπα των Ρώσων με την ακολουθία του, που πήγαινε στους Τατάρους".

## Οικογένεια
Νυμφεύτηκε την Άννα και είχε τέκνα:
* Ολέγκ, πρίγκιπας τού Τσέρνιγοβ και Μπριάνσκ.
* Μιχαήλ.
* Όλγα (Ελένα), παντρεύτηκε τον Βσέβολοντ Βασίλκοβιτς πρίγκιπα της Βολινίας.

## Παραπομπές


## Πηγές
* Dimnik, Martin: The Dynasty of Chernigov - 1146-1246; Cambridge University Press, 2003, Cambridge; ISBN 978-0-521-03981-9.
* DiPlano Carpini, Giovanni (Author) - Hildinger, Erik (Translator): The Story of the Mongols whom We Call the Tartars; Branden Publishing Company, Inc, 1996, Boston, MA; ISBN 0-8283-2017-9.

Κατηγορία:Ρουρικίδες